section_heading: Radnja
paragraph_text: Prošle su godine i Demir se vraća u svoj rodni grad kao imućni poslovni čovjek. Prije mnogo godina Demirova majka i njegova teta Suhejla došle su raditi na imanje obitelji Kozcuoğlu. Demirova majka utopila se u rijeci Asi koja teče blizu posjeda obitelji Kozcuoğlu. Još uvijek ogorčen zbog okolnosti koje su njegovu majku odvukle u smrt, Demir susreće Asi prema kojoj odmah osjeti veliku privlačnost. No životi obitelji Kozcuoğlu i Demirove obitelji isprepletene su događajima iz prošlosti što je konstantna prepreka u odnosu ovo dvoje mladih ljudi. Tajne i laži počinju izlaziti na vidjelo i potresati odnose nakon što se Suhejla vrati u Antakyju.